Im früntlich willig dienst allzit bereit lieben hren von fernlicher spennen und zweyung wegen
so sich gemacht hant zwiischend dem erbien hren her frantzen üwerm Lütpriester und siner stieffmuoter
die mir leyd und nit zewillen sind han ich verstanden wie die für üwer wisheit komen und
von beiden teilen gesetzet syen richtung und ustrag dar umb zetuͦnd hie von lieben hren
bitt ich uch unt gantzem fliß und ernst ir wellend feinlich sachen friedrlich für üch nemen
darunder uftrag suͦchen und tuͦn inmassen als üwer wisheit dem wol genuͦg ist sunderlich
der egnten fröwen bistendig und hilfflich zesin das ir semlichd gelangen niog das dem
billich und gelimpfflich si wand ich wol weiß das ira von irem man selig wol ver¬
heissen ward an widerval und kram in semlicher wiß das mich und ander beducht
das si eni benügen daran solte han were semlichs ira von dem selben irem eman selig
durch brieff un̄ sigel besichert worden den als dem insölichen sachen billich und gewonlich
ist so were üwer fromkeit und ouch die frow ietz fomlicher sachen und kumbers entladen
sider aber fölich nit beschechen ist das ira nuzemal übel komet so begeren ich doch
an üch mit allem ernst als vor das ira durch üwer ufrichtung die frowen also
bedenkgen wellend das ich spüren mög das ira min bitt gegen sich erschaffen und
fruchtber worden sin das begeren ich allezit und oͧch und die üweren Insemlichen
und meren sachen verdienen datum vjta january anno etc xxxviiij etc
Peter probst des gotzhus
ze Inderlappen etc.